Naro-Fominsk

Naro-Fominsk (russisk На́ро-Фоми́нск) er ein by i Moskva oblast i Russland med om lag 75 000 innbyggjarar. Han ligg 70 km sørvest for Moskva, ved elva Nara. Moskva – Kiev-banen går gjennom byen.

Busetnaden vart først nemnt i krøniker i 1339, medan han var under styret til Ivan Kalita. Den noverande byen Naro-Fominsk vart grunnlagt som ein urbanliknande busetnad då landsbyane Fominskoje og Malaja Nara vart slått saman i 1925. Bystatus fekk han i 1926. Byen vart sterkt øydelagd under den andre verdskrigen, etter at tyske styrkar øydela 687 bygningar og ein tekstilfabrikk.

Kjelder

Bakgrunnsstoff